Henry Cavill Dilaporkan Menolak Tawaran WB untuk Kembali sebagai Superman
DC Extended Universe kini sedang mengalami perubahan besar-besaran di bawah regim baru Warner Bros. Discovery.  Kebelakangan ini, pengurusan baharu telah menyatakan hasrat untuk membuat beberapa penambahbaikan secara serius terhadap francais adiwira yang semakin lemah. Namun begitu, ketua pegawai eksekutif David Zaslav tidak membentangkan apa-apa pekara yang konkrit mengenai masa depan DCEU, tetapi peminat beranggapan, ini adalah peluang untuk Henry Cavill kembali sebagai Superman.  Dikala peminat DCEU berharap pelakon itu akan mengulangi peranan ‘Man of Steel’, laporan terbaru dari Erik Davis (Fandango) mungkin agak mengejutkan. Menurut laporan tersebut, Cavill dikatakan agak sukar untuk kembali sebagai Superman.  WB dikatakan telah menghubungi bintan The Witcher itu, tettapi tidak berjaya. Dalam laporan itu, Davis berkata, “Saya mendengar cerita yang [Warner Bros.] telah bertanya [kepada Henry], tetapi dia tidak mahu melakukannya, dia tidak mahu kembali.” Saya mendengar cerita yang [Warner Bros.]  tetapi dia tidak mahu melakukannya, dia tidak mahu kembali.” Keengganan Cavill untuk kembali mungkin kedengaran agak pelik, tetapi jika melihat beberapa ‘cameo’ tanpa wajah, dan bukannya mencari pelakon pengganti, terdapat kemungkinan bahawa pihak studio sedang berusaha untuk mendapatkannya kembali.  Dengan spekulasi mengenai penampilan Superman dalam filem Black Adam, yang dijadualkan tayangan pada 21 Oktober ini, kita lihat sama ada Cavill benar-benar kembali mengulangi peranannya itu, atau ia satu lagi ‘cameo’ Superman tanpa wajah sepertimana yang dibuat Warner Bros. dalam filem pertama Shazam!. 